Tre finalister er udvalgt til 'Hele Nordjyllands Håndsrækning'. Det er AaB-sport, der donerer 1 krone per tilskuer til holdets superligahjemmekampe. De næste 7 dage, kan man stemme på de tre kandidater. Hele Nordjyllands Håndsrækning blev uddelt første gang sidste år. Den bliver uddelt halvårligt, så der er en forårs- og en efterårsmodtager. Sidste år modtog The Back To Life Project og Headspace Aalborg en håndsrækning. - Det første år med Hele Nordjyllands Håndsrækning har bekræftet, at vi med tiltaget er med til at gøre en forskel og tage socialt ansvar. Det vil vi naturligvis fortsætte med fremover, så vi kan kun opfordre alle interesserede grupper, foreninger, organisationer med mere, til at blive ved med at søge Hele Nordjyllands Håndsrækning hvert halve år, tilføjer Stephan Schors. Tre af dem der har søgt, og nu er blevet udvalgt som finalister, er Den sociale Cafe Hjerterummet og Cykel 20, Broen Aalborg og Netværksfamilier. En af disse tre gode formål vil modtage donationen, der de sidste to gange har været mere end 50.000 kr. - Der er adskillige tiltag, projekter og formål, som fortjener støtte, hvorfor det ikke er nogen let proces at udvælge de tre kandidater, konstaterer AaB’s administrerende direktør Stephan Schors, der sidder i udvalget for Hele Nordjyllands Håndsrækning. Du kan læse mere om de tre kandidater i faktaboksen herunder. Det er muligt at stemme indtil torsdag den 3. marts klokken 14.00. Den endelige modtager vil blive udvalgt fredag den 4. marts.

Referat:
AaB-sport donerer en krone per fremmødt tilskuer til Klubbens Alka Superligahjemmekampe. Nu har de udvalgt tre finalister til puljen forår 2016.